Viborger Samler, 1849-08-18
Jndenlandske Efterretninger. Allerede midt i Juni Maaned vedtog en Forsamling, af Ladesvende fra de forskjellige Haandværkslaug og Medlemmerne af Haandværker-Dannelses-Foreningen, i Hovedstaden at indgive en Takadresse til Kongen for Sanctionen af Rigets Grundlov. Søndagen den 12te August stædtes 5 Afsendinge (Smedesvend Jacob Hansen, Tøimagersvend A. C. Klamer, Skræddermester Joh. R. Lund, Jernstøber P. T. Lunde og Magister A. Steen) til Audients paa Frederiksborg Slot, for at overrække den nævnte Adresse. Ordfører var Jernstøber Lunde. Efter Adressens Oplæsning behagede Hs. Majestæt at udtrykke sin Glæde over dette nye Beviis paa Folkets Taknemlighed med det Tilføiende: "at Høistsamme ikke uden en lang og grundig Overveielse havde givet Afkald paa Enevoldsmagten, men at det var skeet med det freidige Haab og den sikkre Fortrøstning, at det vilde blive til Folkets Bedste og til Velsignelse for Landet." Den hele Modtagelse har umiskjendeligt Præg af Hs. Majestæts Tilfredshed ved at kunne deele Folkets glade Forventninger og Grundlovens Jndflydelse paa Tingenes bedre Orden, og allerede for Audientsen havde Høisamme ladet Deputationen indbyde til det kgl. Taffel samme Dag. Adressen lød saaledes: Allernaadigste Konge! Danske Mænd føle Trang til at udtale Folkets Hengivenhed og Erkjendtlighed for Deres Majestæt, nu da Forholdet mellem Konge og Folk er blevet forandret, nu da det danske Folkeliv kan udvikle sig ved Frihedens Kraft. Den imødekommende og uforbeholdne Maade, hvorpaa Deres Majestæt har nedlagt Enevoldsmagten og vedtaget en ny Grundlov, der sikkrer Folket tidssvarende Rettigheder og Friheder, har fundet dyb Anerkjendelse hos alle Klasser af Samfundet og vil for bestandig stille Deres Majestæts Navn i hæderlig Modsætning til de Fyrster og Konger, som henholde Folkene ved Løfter og tvetydige Ord. Vi ere gjennemtrængte af Bevidstheden om de Pligter, den nye folkelige Frihedslov paalægger os og alle Danske, og idet vi bevidne Deres Majestæt vor dybifølte Tak for den nye Pagt, De derved har sluttet med Folket, aflægge vi med Glæde Løftet om at styrke og opretholde den af al Kraft. Vi gjøre dette i Følelsen af at den Trængsel, hvori vort elskede Fædreland nu befinder sig, kræver den alvorligste Anstrængelse af Alles forenede Kræfter, men tillige i den faste Overbeviisning, at det fremfor Alt er Friheden og dens rette Anvendelse, der vil give det danske Folk Kraft til at overvinde alle Trængsler, til at sikkre Danmarks Selvstændighed og under alle Forhold skaffe det danske Navn forhøiet Agtelse hos andre Nationer. Deres Majestæts ophøiede Fremgangsmaade skal vise baade de frafaldne Stats dele og de talrige fremmede Fjender, at de bekæmpe ikke mindre Frihedens end Retfærdighedens Sag, – og det danske Folk skal vise Nutid og Eftertid, at det vil anvende Friheder, til alle gode Kræfters Udvikling og til at forskaffe Sandhed, Retfærdighed og Menneskelighed Seier saavel i Danmarks ydre som indre Forhold. At Deres Majestæt længe maa see saadanne Frugter fremgaae af den Forfatning, De nu, af fri kongelig Magtfuldkommenhed i Overeensstemmelse med Folket og efter Overeenskomst med Kongerigets Rigsforsamling, har grundet, det er vort, det er hele Folkets inderlige Ønske. Gud beskjærme Danmarks Konge og give ham Seierens Glæde over alle Landets Fjender."